
Z A P I S N I K

s 8. sjednice Vijeća Gradske četvrti Sesvete, održane 18. siječnja 2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Petar Bajan, Vinko Batinić, Marko Brkić, Željko Blažinović, Nives Curić, Željko Grbavac, Zorica Gregurić, Damir Grgić, Mihaela Husić, Stjepan Kezerić, Ivan Krivačić, Magdalena Kozarić Špoljarić, Matija Kralj, Vedran Ledinščić, Vladimir Marić, Ivana Vladimira Petric, Damir Pigac.

Nenazočni članovi Vijeća Gradske četvrti Sesvete: 
Ivan Dokša, Ante Plazonić 
Nazočni radno, gosti i predstavnici tiska:
- Zvonko Rumenjak- član Vijeća Mjesnog odbor Jelkovec
- Davor Erzić- član Vijeća Mjesnog odbora Soblinec
- Branko Zmiša- predsjednik Vijeća Mjesnog odbora Žerjavinec
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 17 članova Vijeća. Dalje navodi da je članovima Vijeća e-poštom poslan zapisnik s 7. sjednice Vijeća. Upitao je imaju li primjedbi na zapisnik.

Vijeće je isti usvojilo jednoglasno.

	Predsjednik je potom iznio prijedlog dnevnog reda 7. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.

Članovi Vijeća nemaju primjedbi na predloženi dnevni red te je isti usvojen jednoglasno.

DNEVNI RED :

1. Prijedlog Financijskog plana Gradske četvrti Sesvete za 2022.
1. Prijedlog Programa održavanja komunalne infrastrukture na području Gradske četvrti Sesvete u 2022.
1. Prijedlog zaključka o žurnom proširenju groblja Markovo polje
1. Razno.

/ Prelazi se na rad po dnevnom redu /




Ad 1) Prijedlog Financijskog plana Gradske četvrti Sesvete za 2022.

Stjepan Kezerić navodi da je svima dostavljen prijedlog Zaključka Financijskog plana Gradske četvrti Sesvete za 2022. Potom daje uvodno obrazloženje te otvara raspravu.
	Matija Kralj predložio je da se sredstva iz održavanja komunalne infrastrukture prenamjene u stavku Održavanja nerazvrstanih cesta ili Plan komunalnih aktivnosti ili Plan malih komunalnih akcija.
	U raspravi sudjeluje Stjepan Kezerić, Vladimir Marić, Željko Grbavac. Vijećnici su izrazili nezadovoljstvo smanjenjem Financijskog plana Gradske četvrti Sesvete za 2022..
	Predsjednik daje prijedlog Zaključka na glasovanje

Nakon rasprave, članovi Vijeća su glasovali te je većinom glasova, s 12 glasova „za“, i  5 suzdržana glasa donijelo.

Zaključak
o Financijskom planu Gradske četvrti Sesvete za 2022.g.

/ Zaključak se prilaže zapisniku sjednice /


Ad 2) Prijedlog Programa održavanja komunalne infrastrukture na području Gradske četvrti Sesvete u 2022.

Stjepan Kezerić navodi da je svima dostavljen prijedlog Programa održavanja komunalne infrastrukture na području Gradske četvrti Sesvete u 2022. Potom daje uvodno obrazloženje te otvara raspravu.
U raspravi sudjeluju Matija Kralj, Željko Blažinović, Stjepan Kezerić i Željko Grbavac te ja nakon rasprava predsjednik kazao da će se poslati dopis prema Uredu gradonačelnika da se Vijeće Gradske četvrti Sesvete i vijeća mjesnih odbora obavijeste o svim radovima na njihovom području. 
Predsjednik daje prijedlog Zaključka na glasovanje.

Nakon rasprave, članovi Vijeća su glasovali te je većinom glasova, s 16 glasova „za“, i  1 suzdržan glas donijelo.

Zaključak
o Programu održavanja komunalne infrastrukture na području Gradske četvrti Sesvete u 2022.

/ Zaključak se prilaže zapisniku sjednice /

Ad 3) Prijedlog zaključka o žurnom proširenju groblja Markovo polje

Stjepan Kezerić navodi da je svima dostavljen prijedlog zaključka o žurnom proširenju groblja Markovo polje. Potom daje uvodno obrazloženje te otvara raspravu.
U raspravi sudjeluju Damir Pigac, Ivana Vladimira Petric, Stjepan Kezerić, Željko Grbavac, Nives Curić i Željko Blažinović.
Nakon rasprave zaključeno je da se pošalje dopis prema svim nadležnim uredima kako bi se dobilo točno izvješće što je sve u planu uređenja groblja Markovo polje u skladu sa Urbanističkim planom uređenja.
Daljnje rasprave nije bilo, Vijeće je jednoglasno donijelo.

Zaključak
o žurnom proširenju groblja Markovo polja

/ Zaključak se prilaže zapisniku sjednice /

Ad 4) Razno
	
	Stjepan Kezerić otvorio je raspravu.
	Vinko Batinić predložio je prijedlog da se u Program građenja i održavanja komunalne infrastrukture grada Zagreba u 2022. godini uvrsti uređenje zapuštenih javnih površina na području Mjesnog odbora Gajišće, čijom bi se realizacijom dobilo najmanje tridesetak parkirališnih mjesta. Zatražio je da se sljedeći prijedlozi podrže i upute nadležnim uredima za prioritetno rješavanje:
1.  na k.č.br. 1133/1 k.o. Sesvete (raskrižje Trakošćanske i Selčinske ulice u vlasništvu grada Zagreba i to formiranjem u parkiralište za potrebe stanara Selčinske ulice, čime bi se dobilo 30 parkirnih mjesta. Vijeće Mjesnog Gajišće i Vijeće Gradske četvrti Sesvete traže da parkiralište  prema predloženoj skici bude ozelenjeno s posađenim drvećem lipe uz rub i po sredini u svrhu očuvanja zelene površine u naselju kao i rješavanja gorućeg problema nedostatka parkirnih mjesta u naselju Selčina. 
1. na k.č.br. 1116/6, 1116/7 i 1116/8, koje su u vlasništvu grada Zagreba i privatnih vlasnika i to formiranjem u parkiralište, a na inicijativu građana Selčine  koju se dali još 2019. godine.
Također je iznio vezano uz učestalo postupanje djelatnika prometnog redarstva i pisanje kazni na k.č.br. 824/9 k.o. Sesvete, na području Mjesnog odbora Staro Brestje koja je u privatnom vlasništvu pravnih osoba i zbog toga nisu moguća ocrtavanja parkirnih mjesta, ali također nije niti u nadležnosti prometnog redarstva Grada Zagreba, što prometni redari redovito zanemaruju. Zbog nemara niže navedenih osoba pri pismenim molbama, traži sljedeće:
1. Sastanak Povjerenstva za promet, ceste, nogostupe, puteve i asfaltne površine Gradske četvrti Sesvete sa voditeljem odjela prometnog redarstva Antunom Filkovićem i obnašateljem dužnosti pročelnika za prostorno uređenje, izgradnju Grada, graditeljstvo, komunalne poslove i promet Dinkom Bilićem zbog nelegalnog i nelegitimnog postupanja službenika prometnog redarstva na katastarskim česticama koje su privatno vlasništvo pravnih osoba.
	Ivan Krivačić zatražio je da se prijedlog Vinka Batinića nadopuni na način da se pod točku 2. navede k.č.br. 7248/1 k.o. Sesvete te smatra da bi se trebalo urediti parkirališna mjesta umjesto srušenih garaža i da se uspostavi jednosmjerna regulacija prometa u Selčinskoj ulici za koju su već skupljeni potpisi stanara.
	Nives Curić predložila je da se umjesto asfaltiranja zelenih površina zamjeni sa kockama s travom.
	Većina Vijećnika podržala je prijedlog Vinka Batinića te predsjednik navodi da će se proslijediti nadopunjen prijedlog Odsjeku za zelene površine od kojeg je potrebno dobiti suglasnost da se uredi parkiralište na zelenoj površini. Također će se poslati dopis prema Hrvatskom telekomu i Zagrebačkom digitalnom gradu da nam podnesu izvješće da li je njihova infrastruktura ispod k.č.br. 1131/1 k.o. Sesvete. Potom je kazao da će se zatražiti sastanak s Povjerenstvom za promet, ceste, nogostupe, puteve i asfaltne površine.
	
/ Marko Brkić odlazi sa sjednice u 19,03/

	Željko Grbavac postavio je upit da li je iskorištena građevinska dozvola za parkiralište kod Srednje škole Sesvete s obzirom na vijek trajanja.
	Stjepan Kezerić navodi da je tu problem rješavanje imovinsko - pravnih odnosa te će se poslati dopis prema Gradskom uredu za opću upravu i imovinsko - pravne poslove i Gradskom uredu za upravljanje imovinom i stanovanje u kojoj fazi je rješavanje imovinsko - pravnih odnosa.
	Matija Kralj izvijestio je vijećnike kako je uvidom u izvješća o izvršenju programa i planova održavanja komunalne infrastrukture u gradskoj četvrti Sesvete za 2018. i 2019. godinu, stavka Čišćenje javnih površina unutar stavke Održavanje komunalne infrastrukture realizirala se u visini od oko 50% vrijednosti planiranih sredstava. Za bolji uvid potrebno bi bilo analizirati i izvješće o izvršenju 2020. godine, kao i buduće izvješće za 2021. godinu. Ako se realizacija sredstava namijenjenih za čišćenje javnih površina i za te dvije godine pokaže u sličnome omjeru, kao i ako postotak realizacije tih sredstava do sredine tekuće godine bude u istome obrascu, predložio je da se trećina sredstava (s obzirom na manju ukupnu količinu sredstava za održavanje komunalne infrastrukture, čišćenje javnih površina bit će realizirano u nešto većem postotnome iznosu) za navedenu namjenu prenamijeni u stavki Održavanja nerazvrstanih cesta ili Plan komunalnih aktivnosti ili Plan malih komunalnih akcija.
	Stjepan Kezerić navodi da će se proslijediti prijedlog Matije Kralja na Gradski ured za mjesnu samoupravu da se ispita mogućnost da li se može u budućem rebalansu proračuna Grada Zagreba sredstva iz Održavanja komunalne infrastrukture prenamjene u stavku Održavanja nerazvrstanih cesta ili Plan komunalnih aktivnosti ili Plan malih komunalnih akcija u budućem rebalansu proračuna Grada Zagreba.
	Matija Kralj izvijestio je sve prisutne da je izdana lokacija dozvola i građevinska dozvola za izgradnju dječjeg vrtića u Kašini te se s izgradnjom može krenuti odmah, ali apelira da je problem što nisu u Gradskom proračunu osigurana sredstva za izvođenje radova dječjeg vrtića u Kašini. Potom navodi da je potrebno čim prije krenuti sa izgradnjom dječjeg vrtića u Kašini i dječjeg vrtića u Sesvetskom Kraljevcu. Pojašnjava da je u Gradskom proračunu određeno 15.000.000,00 kuna za izgradnju dječjeg vrtića u Sesvetskom Kraljevcu, a navedeni iznos nije dovoljan prema procijenjenoj vrijednosti za izgradnju dječjeg vrtića u Sesvetskom Kraljevcu. Također apelira da je potrebno u dugoročni plan uvrstiti izgradnju dječjeg vrtića u Soblincu uz navedene nove objekte dječjih vrtića koji su u planu za Staro Brestje i Sesvetska Sela.
	Magdalena Kozarić Špoljarić nadovezala se na Matiju Kralja te navodi da u Gradskom proračunu nema novaca i sredstva bi se trebala povući iz Programa oporavka i otpornosti.
	Matija Kralj apelira da se na vrijeme trebalo reagirati i osigurati sredstava za Dječji vrtić u Kašini koji ima sve potrebne dozvole, a ne u Gradskom proračunu osigurati 15.000.000,00 kuna koji nisu dovoljni za izgradnju dječjeg vrtića u Sesvetskom Kraljevcu te još uz sve i nema građevinsku dozvolu. Predlaže da se prenamjene sredstva ako je to moguće te da se odmah pokrene prijava za Programa oporavka i otpornosti za izgradnju dječjeg vrtića u Sesvetskom Kraljevcu.
	Stjepan Kezerić nadovezao se da je u planu izgradnja dječjeg vrtića u Kašini ove godine, a dječji vrtić u Sesvetskom Kraljevcu bi trebao biti slijedeće godine izgrađen. 
	Ivana Vladimira Petric navodi da se treba inzistirati na zamjenskim prostorima dok se ne izgrade novi vrtići.
	Vinko Batinić izrazio je neslaganje s zanemarivanjem Sesvete s obzirom na postotak djece koji stanuju na području Gradske četvrti Sesvete. 
	Vladimir Marić navodi da bi građevinska dozvola trebala biti izdana u siječnju 2022.g prema odgovoru nadležnog gradskog ureda od 12. prosinca 2021., a u zadnjem odgovoru od pročelnika Dinka Bilića koji je kasnije pristigao nema govora u građevinskoj dozvoli u siječnju 2022.g. Potom navodi da je osigurano 15.000.000,00 kuna za izgradnju dječjeg vrtića u Sesvetskom Kraljevcu kako se ne bi ostvarilo jer nije dovoljno za izgradnju vrtića. Apelira da je Vijeću Gradske četvrti Sesvete dano u zadatak da jasno precizira potrebe po prijedlogu Matije Kralja sa prijašnje sjednice vezano za prenamjenu prostora u Belovaru, Cerju i Adamovcu za potrebe privremenih dječjih vrtića. 

/ Željko Blažinović odlazi sa sjednice u 19,24/

	Vedran Ledinščić predlaže da se rezerviraju sredstva u Planu komunalnih aktivnosti Gradske četvrti Sesvete za manje projekte koji se mogu kandidirati za EU sredstva.
	Stjepan Kezerić nadovezao se da Vijeće Gradske četvrti se ne može kandidirati za povlačenje sredstava iz EU fondova.
	Vedran Ledinščić predlaže da se u osiguraju sredstava za projekte škola, vrtića itd. kako bi imali spremni projekt kada se otvori natječaj.
	Stjepan Kezerić navodi da ima velikih problema kod Osnovne škole Luka vezano za izgradnju sportskog igrališta. Potom pojašnjava da je g. Spajić iz Udruge Zelenih i plavih Sesveta poslao dopis prema svim nadležnim gradskim uredima da se obustavi izgradnja sportskog igrališta. Predsjednik je kazao da izgradnjom sportskog igrališta za potrebe škole i svih građana ne bi utjecalo na buduću izgradnju SRC Luka. 
	Željko Grbavac nadovezao se da Vijeće Gradske četvrti Sesvete odnosno povjerenstva određena za pojedinu tematiku treba biti koordinator aktivnosti u Sesvetama, a ne Udruga Zelene i plave Sesvete.
	Zorica Gregurić potaknula je pitanje ponovnog angažiranja domara u Mjesnom odboru Novi Jelkovec. U raspravi sudjeluju Vinko Batinić, Stjepan Kezerić, Stipe Jurić, Ivana Vladimira Petric, Matija Kralj, Petar Bajan, Vladimir Marić, Željko Grbavac te je zaključeno da se ponovno angažira domar kada će to biti moguće.
	Matija Kralj navodi da je Mjesni odbor Sesvetska Selnica pokrenuo inicijativu te je na sjednici Vijeća Mjesnog odbora Sesvetska Selnica donesen zaključak koji su poslali Gradskom uredu za obrazovanje, kulturu i sport za izgradnju osnovne škole prema Urbanističkom planu uređenja. Potom navodi da je Mjesni odbor Soblinec uputio prijedlog za dodatni pješački prijelaz na Šašinovečkoj ulici prema autobusnoj stanici. Pojasnio je da djece koja iz škole odlaze pretrčavaju cestu do autobusnog stajališta te smatra da bi se trebala povećat signalizacija i obavezno postaviti pješački prijelaz.
	Stjepan Kezerić i Stipe Jurić nadovezali su se da im je poznata problematika, ali da nije moguće postaviti pješački prijelaz u blizini semafora na raskrižju na kojem već postoji semaforizirani pješački prijelaz. Odluku će u konačnici donijeti struka te će predložiti najbolje rješenje za sigurnost svih sudionika u prometu.  	
	Vladimir Marić pohvaljuje inicijativu građana Novog Jelkovca i svih sudionika da su došli do zakupa prostora u Ulici Brune Bjelinskog na kbr. 1, gdje će biti nova poslovnica pošte.
	Vedran Ledinščić postavio je upit da li je pristiglo prometno rješenje na križanju Trakošćanska ulica – Kašinska cesta.
	Stjepan Kezerić navodi da nije pristigao odgovor te će se zatražiti požurnica.
	Željko Grbavac postavio je upit u čijem je vlasništvu šuma od Sesvetskih sela koja ide sjeverno prema Popovcu.
	Stipe Jurić navodi da nema informaciju u čijem je vlasništvu. 
	Nives Curić nadovezala se da šuma pripada šumariji Dugo Selo u vlasništvu Republike Hrvatske te je zatražila pisanu informaciju od šumarije Dugo Selo i nikada nije pristigao odgovor.
	Vinko Batinić apelira da bi se trebalo ponovno slati zahtjev za dežurnu ljekarnu iako je do sada svaki puta odbijen. Također navodi da nije pristigao odgovor vezano za imenovanje šetnice uz Vuger potok od Zagrebačke ceste do Gričke ulice.
	Stjepan Kezerić navodi da je to dugotrajan proces jer se i Gradska skupština treba očitovati. 
	Nives Curić apelira da bi Vijeće Gradske četvrti Sesvete trebalo dati inicijativu za kulturu. Potom je postavila upit pod koju stavkom u Financijskom planu Sesvete spada kultura.
	Stipe Jurić odgovorio je da se kultura može financirati preko Plana komunalne aktivnosti Gradske četvrti Sesvete.
	Stjepan Kezerić navodi da svake godine Vijeće Gradske četvrti Sesvete po zahtjevu ravnatelja može financirati uređenje prostora, ali Vijeće već dvije godine ne može direktno sufinancirati organizaciju manifestacija i ostalog.
	Stipe Jurić se nadovezao da je Gradski ured za unutarnju reviziju i kontrolu ograničio trošenje ostalih neraspoređenih rashoda poslovanja na promidžbu rada vijeća gradske četvrti i mjesnih odbora. Potom navodi da postavu šatora, klizališta, pozornice i slično se može financirati preko Plana komunalnih aktivnosti uz obaveznu proceduru javne nabave za koju treba računati da traje duži vremenski period.
	
	
	Daljnje rasprave nije bilo, te je Vijeće završilo s radom u 20,20.



KLASA: 026-02/20-001/232
URBROJ: 251-06-11-12-21-2
Sesvete, 18. siječnja 2022. 						    Predsjednik Vijeća

